text:
на производството на резервни или ремонтни части, съвместими със СБД, както и на инструменти за диагностика и на апаратура за изпитване, по начина, предписан в основната част на настоящото правило.
 Резервни части , диагностични инструменти и изпитвателно оборудване
 Тази информация позволява на производителите на резервни или усъвършенствани компоненти да произвеждат части, които са съвместими със СБД, с оглед безаварийно действие като гаранция за потребителя срещу неизправности. По подобен начин тази информация позволява на производителите на диагностични уреди и изпитвателно оборудване да произведат уреди и оборудване, осигуряващи ефективна и точна диагностика на системите за контрол на емисиите.
 В случай на резервни или ремонтни части информация може да се иска само за такива части, които са предмет на типово одобрение, или за части, които са част от система, предмет на типово одобрение.
 Заявлението за информация трябва да определя точната спецификация на типа на двигателя от семейството двигатели, за които се иска информация. Тя трябва да потвърди, че информацията е необходима за проектиране на резервни и усъвършенствани части или компоненти, както и уреди за диагностика или изпитвателно оборудване.
 Информация за ремонт
 Не по-късно от три месеца след като производителят е предоставил на всеки упълномощен търговец или сервиз информация за ремонт, производителят предоставя тази информация на разположение на всички (включително всички последващи изменения и приложения) срещу достъпна и разумна цена, при равни условия.
 Производителят предоставя също така на разположение, когато е необходимо срещу заплащане, техническата информация, необходима за ремонта или обслужването на моторните превозни средства, освен ако тази информацията не е предмет на авторско право или представлява съществено, тайно ноу-хау, което е определено в подходяща форма; в този случай необходимата техническа информация не трябва да се отказва неправомерно.
 Право на такава информация има всяко лице, заето с обслужване или ремонт, пътна помощ, проверка или изпитване на превозни средства, или в производството или продажба на резервни или усъвършенствани части, диагностични уреди и изпитвателно оборудване.
 В случай на невъзможност за изпълнение на настоящите разпоредби административният отдел предприема съответните мерки за осигуряване на тази информация, в съответствие с процедурите, залегнали при проучвания при типово одобрение и експлоатация.


text:
10 BG Официален вестник на Европейския съюз 11/т. 14
 21996A1024(02)
 24.10.1996 ОФИЦИАЛЕН ВЕСТНИК НА ЕВРОПЕЙСКИТЕ ОБЩНОСТИ L 271/35
 ПРИЛОЖЕНИЕ II
 РАЗМЯНА НА ПИСМА
 между Европейската общност и Република Аржентина относно зърнените храни
 A. Писмо от Европейската общност
 Брюксел, ...
 Уважаеми господине,
 Имам честта да потвърдя, че между делегациите на Република Аржентина и Европейската общност бе постигната
 следната договореност.
 Европейската общност се съгласява да направи следните промени в режима на внос на царевица от тарифна позиция
 No 1005 90 00 в периода 1 януари—30 юни 1996 г.:
 Отменя се действащото намаление и ставката за внос на царевица от тарифна позиция No 1005 90 00 се
 увеличава от 8 ECU на тон на 14 ECU на тон.
 Царевицата се сертифицира от Instituto Argentino de Sanidad y Calidad Vegetal като съответстваща на
 спецификациите за „maíz colorado o plata“.
 Двете страни ще проведат консултации преди 1 март 1996 г. с оглед да се определи дали размерът на горепосоченото
 намаление отговаря на преобладаващите условия на пазара.
 Двете страни се договориха да проведат разговори през първата половина на 1996 г. с цел да се формулират
 необходимите мерки с оглед ангажиментите на Европейската общност съгласно график LXXX за последващите
 пазарни години. Ако резултатите от тях са взаимно приемливи и за двете страни, договорените условия следва да
 започнат да се прилагат от 1 юли 1996 г.
 При условие, че горните условия бъдат изпълнени, Република Аржентина няма да отправя искане за провеждане
 на консултации по този въпрос в рамките на членове XXII и XXIII от ГАТТ (1994 г.).
 Имам честта да предложа, в случай че горепосоченото е приемливо за Вашето правителство, настоящото писмо и
 Вашето потвърждение да представляват сключване на споразумение между Европейската общност и Република
 Аржентина.
 Моля приемете моите най-високи почитания.
 От името на Съвета на Европейската общност
 ---pagebreak--- 11/т. 14 BG Официален вестник на Европейския съюз 11
 Б. Писмо от Република Аржентина
 Уважаеми господине,
 Имам честта да потвърдя получаването на Вашето писмо с днешна дата, в което пише следното:
 „Имам честта да потвърдя, че между делегациите на Република Аржентина и Европейската общност бе постигната
 следната договореност.
 Европейската общност се съгласява да направи следните промени в режима на внос на царевица от тарифна
 позиция No 1005 90 00 в периода 1 януари—30 юни 1996 г.:
 Отменя се действащото намаление и ставката за внос на царевица от тарифна позиция No 1005 90 00 се
 увеличава от 8 ECU на тон на 14 ECU на тон.
 Царевицата се сертифицира от Instituto Argentino de Sanidad y Calidad Vegetal като съответстваща на
 спецификациите за „maíz colorado o plata“.
 Двете страни ще проведат консултации преди 1 март 1996 г. с оглед да се определи дали размерът на
 горепосоченото намаление отговаря на преобладаващите условия на пазара.
 Двете страни се договориха да проведат разговори през първата половина на 1996 г. с цел да се формулират
 необходимите мерки с оглед ангажиментите на Европейската общност съгласно график LXXX за последващите
 пазарни години. Ако резултатите от тях са взаимно приемливи и за двете страни, договорените условия следва
 да започнат да се прилагат от 1 юли 1996 г.
 При

type: contracts

jurisdiction: EU


text:
условие, че горните условия бъдат изпълнени, Република Аржентина няма да отправя искане за провеждане
 на консултации по този въпрос в рамките на членове XXII и XXIII от ГАТТ (1994 г.).
 Имам честта да предложа, в случай че горепосоченото е приемливо за Вашето правителство, настоящото писмо
 и Вашето потвърждение да представляват сключване на споразумение между Европейската общност и Република
 Аржентина.“
 Имам честта да потвърдя, че гореупоменатото е приемливо за моето правителство, и че настоящото писмо
 представлява споразумение в съотвествие с Вашето предложение.
 Моля приемете моите най-високи почитания.
 От името на Република Аржентина
 ---pagebreak--- 12 BG Официален вестник на Европейския съюз 11/т. 14
 ПРИЛОЖЕНИЕ III
 ПОЕТАПНО ВЪВЕЖДАНЕ НА НАМАЛЕНИТЕ МИТНИЧЕСКИ СТАВКИ
 Общо описание на продукта Размер на митническата ставка за 1996 г. и следващите
 Код по КН, 1996 г.
 Код по УК години
 1 2 3
 Пресни ябълки, за периода 1 април —31 юли
 0808 10 99 1. април – 30. юни
 0808 10 61 1996 5,0 %
 0808 10 63 1997 4,0 %
 0808 10 69 1998 3,0 %
 1999 2,0 %
 2000 1,0 %
 2001 0,0 %
 1.–31. юли
 0808 10 71 1996 4,0 %
 0808 10 73 1997 3,0 %
 0808 10 79 1998 2,0 %
 1999 1,0 %
 2000 0,0 %
 Пресни круши за периода 1 февруари—31 март
 ex 0808 20 31 ex 0808 20 31 1996 9,2 %
 1997 8,3 %
 1998 7,5 %
 1999 6,7 %
 2000 5,8 %
 2001 5,0 %
 Пресни круши за периода 1—30 април и 1—15 юли
 ex 0808 20 33 1.–30. април
 0808 20 37 1996 4,2 %
 1997 3,3 %
 1998 2,5 %
 1999 1,7 %
 2000 0,8 %
 2001 0,0 %
 1.–15. юли
 0808 20 47 1996 3,3 %
 1997 2,5 %
 1998 1,7 %
 1999 0,8 %
 2000 0,0 %
 Фъстъчено масло, сурово
 1508 10 10 1508 10 10 1.1.1996 4,2 %
 1.7.1996 3,3 %
 1.7.1997 2,5 %
 1.7.1998 1,7 %
 1.7.1999 0,8 %
 1.7.2000 0,0 %


text:
 23.3.2022
 BG
 Официален вестник на Европейския съюз
 L 95/110
 МЕЖДУНАРОДНО СПОРАЗУМЕНИЕ
 между Европейския съюз, от една страна, и Черна гора, от друга страна, относно участието на Черна гора в програмата на Съюза „Хоризонт Европа“ — рамкова програма за научни изследвания и иновации
 Европейската комисия (наричана по-нататък „Комисията“), от името на Европейския съюз,
 от една страна,
 и
 правителството на Черна гора (наричано по-нататък „Черна гора“),
 от друга страна,
 наричани по-нататък „страните“,
 КАТО ИМАТ ПРЕДВИД, че в протокол 8 към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, относно общите принципи за участието на Черна гора в програми на Европейската общност (1) се предвижда конкретните условия и ред, свързани с участието на Черна гора във всяка отделна програма, по-специално дължимата финансова вноска, да се определят посредством споразумение под формата на Меморандум за разбирателство (2) между Комисията, действаща от името на Общността, и Черна гора;
 КАТО ИМАТ ПРЕДВИД, че програмата на Европейския съюз „Хоризонт Европа“ — рамкова програма за научни изследвания и иновации„ (наричана по-нататък “програма „Хоризонт Европа“), бе създадена с Регламент (ЕС) 2021/695 на Европейския парламент и на Съвета (3);
 КАТО ВЗЕМАТ ПРЕДВИД усилията на Европейския съюз да ръководи действията, като обедини усилията си с тези на своите международни партньори, за справяне с глобалните предизвикателства в съответствие с плана за действие в полза на хората, планетата и благоденствието в Програмата на ООН „Да преобразим света: програма до 2030 г. за устойчиво развитие“, и като отчитат факта, че научните изследвания и иновациите са ключови фактори и основни инструменти за основан на иновации устойчив растеж, за икономическа конкурентоспособност и привлекателност;
 КАТО ПРИЗНАВАТ общите принципи, залегнали в Регламент (ЕС) 2021/695;
 КАТО ОТЧИТАТ целите на обновеното европейско научноизследователско пространство, насочени към изграждане на общо научно-технологично пространство, към създаване на единен пазар за изследвания и иновации, към насърчаване и улесняване на сътрудничеството между университетите и обмена на най-добри практики и привлекателни научноизследователски кариери, към улесняване на презграничната и междусекторната мобилност на изследователите, към насърчаване на свободното движение на научни знания и иновации и зачитането на академичната свобода и свободата на научните изследвания, към подпомагане на научното образование и комуникационните дейности и насърчаване на конкурентоспособността и привлекателността на участващите икономики, както и че асоциираните държави са ключови партньори в това начинание;
 КАТО ПОДЧЕРТАВАТ ролята на европейските партньорства за справяне с някои от най-спешните предизвикателства, пред които е изправена Европа, чрез съгласувани инициативи за научни изследвания и иновации, които допринасят значително за онези приоритети на Европейския съюз в областта на научните изследвания и иновациите, които изискват критична маса и дългосрочна визия, както и значението на участието на асоциираните държави в тези партньорства;
 КАТО ВЗЕМАТ ПРЕДВИД, че научните изследвания и иновациите изиграха важна роля в Западните Балкани за сътрудничеството и финансирането на съвместни научноизследователски и иновационни проекти, които позволяват взаимен достъп до върхови постижения, знания, иновации, мрежи и научноизследователски ресурси. Те създадоха ценни възможности за човешко развитие, увеличавайки шансовете за успех при намирането на съвместни решения на регионалните и глобалните предизвикателства;
 КАТО СЕ СТРЕМЯТ да


text:
създадат взаимноизгодни условия за откриване на достойни работни места, за укрепване и подкрепа на екосистемите за иновация на страните чрез подпомагане на предприятията да въвеждат иновации и да се разрастват на пазарите на страните, както и чрез улесняване на възприемането и внедряването на иновации, включително на дейности за изграждане на капацитет, и на тяхната достъпност;
 КАТО ПРИЗНАВАТ, че реципрочното участие в програмите за научни изследвания и иновации следва да осигури взаимни ползи, като същевременно отчитат, че страните си запазват правото да ограничават или поставят условия за участие в своите програми за научни изследвания и иновации, в това число конкретно във връзка с действия, които са свързани с техни стратегически активи или интереси, както и с тяхната независимост или сигурност;
 КАТО ВЗЕМАТ ПРЕДВИД общите цели, ценности и силни връзки на страните в областта на научните изследвания и иновациите, установени в миналото чрез споразуменията за асоцииране по следващите рамкови програми, и като признават общото желание на страните за по-нататъшно развитие, укрепване, стимулиране и разширяване на техните отношения и сътрудничеството в тази област,
 СЕ СПОРАЗУМЯХА ЗА СЛЕДНОТО:
 Член 1
 Обхват на сътрудничеството
 1. Черна гора участва като асоциирана държава и допринася за всички части на Рамковата програма за научни изследвания и иновации „Хоризонт Европа“ (наричана по-нататък програма „Хоризонт Европа“), предвидена в член 4 от Регламент (ЕС) 2021/695 и изпълнявана чрез специфичната програма, създадена с Решение (ЕС) 2021/764 (4), в техните най-актуални версии, и чрез финансова вноска към Европейския институт за иновации и технологии.
 2. Регламент (ЕС) 2021/819 на Европейския парламент и на Съвета (5) и Решение (ЕС) 2021/820 (6), в техните най-актуални версии, се прилагат по отношение на участието на правни субекти от Черна гора в общностите на знание и иновации.
 Член 2
 Ред и условия за участие в програма „Хоризонт Европа“
 1. Черна гора участва в програма „Хоризонт Европа“ в съответствие с условията, предвидени в протокол 8 към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, относно общите принципи за участието на Черна гора в програми на Европейската общност, и при реда и условията, предвидени в настоящото споразумение, в правните актове по член 1 от настоящото споразумение, както и във всички други разпоредби, отнасящи се до изпълнението на програма „Хоризонт Европа“, в техните най-актуални версии.
 2. Освен ако е предвидено друго в реда и условията по параграф 1 от настоящия член, включително в изпълнение на член 22, параграф 5 от Регламент (ЕС) 2021/695, установените в Черна гора правни субекти може да участват в непреки действия по програма „Хоризонт Европа“ при условия, равностойни на приложимите за установените в Европейския съюз правни субекти, включително зачитането на ограничителните мерки на Европейския съюз (7).
 3. Преди да вземе решение за това дали правните субекти, установени в Черна гора, отговарят на условията за участие в действие, свързано със стратегически активи или интереси на Европейския съюз, както и с неговата независимост или сигурност, съгласно член 22, параграф 5 от Регламент (ЕС) 2021/695, Комисията може да поиска конкретна информация или гаранции, като:
 а)
 информация за


text:
това дали на установените в Европейския съюз правни субекти е бил или ще бъде предоставен реципрочен достъп до съществуващи и планирани програми, проекти, действия, дейности и части от тях на Черна гора, равностойни на съответното действие по програма „Хоризонт Европа“;
 б)
 информация за това дали Черна гора разполага с национален механизъм за скрининг на инвестициите и с гаранции, че органите на Черна гора ще докладват на Комисията и ще провеждат консултации с нея всеки път, когато при прилагането на такъв механизъм са получили информация за планирани чуждестранни инвестиции/поглъщане от страна на субект, установен или контролиран извън Черна гора, на правен субект от Черна гора, който е получил финансиране по програма „Хоризонт Европа“ за действия, свързани със стратегически активи и интереси на Европейския съюз, както и с неговата независимост и сигурност, при условие че Комисията предостави на Черна гора списък на съответните правни субекти, установени в Черна гора, с които е подписала споразумения за безвъзмездна помощ; и
 в)
 гаранции, че нито един от резултатите, технологиите, услугите и продуктите, разработени в рамките на съответните действия от правни субекти, установени в Черна гора, не подлежи на ограничения при износа им за държави — членки на ЕС, по време на действието и в продължение на четири години след неговото приключване. Черна гора ще споделя на годишна база актуален списък на адресатите на национални ограничения върху износа по време на действието и в продължение на четири години след неговото приключване.
 4. Установените в Черна гора правни субекти може да участват в дейности на Съвместния изследователски център (СИЦ) при ред и условия, равностойни на приложимите за установените в Европейския съюз правни субекти, освен ако са необходими ограничения, целящи да се гарантира съгласуваност с обхвата на участие вследствие на прилагането на параграфи 2 и 3 от настоящия член.
 5. Когато Европейският съюз изпълнява програмата „Хоризонт Европа“ чрез прилагане на членове 185 и 187 от Договора за функционирането на Европейския съюз, Черна гора и правните субекти на Черна гора могат да участват в правните структури, създадени по силата на тези разпоредби, при спазване на правните актове на Европейския съюз, които са били или ще бъдат приети за създаването на посочените правни структури.
 6. Представителите на Черна гора имат право да участват като наблюдатели в комитета, посочен в член 14 от Решение (ЕС) 2021/764, без право на глас и по точки от дневния ред, които засягат Черна гора.
 Представителите на Черна гора не присъстват по време на гласуването в посочените комитети. Резултатът от него се съобщава на Черна гора.
 Участието, посочено в настоящия параграф, е в същата форма, включително процедурите за получаване на информация и документация, като приложимата за представителите на държавите — членки на Европейския съюз.
 7. Правата на Черна гора на представителство и участие в Комитета за европейското научноизследователско пространство и подгрупите в него са същите като правата на асоциираните държави.
 8. Представителите на Черна гора имат право да участват като наблюдатели в управителния съвет на JRC, без право на глас. При спазване на това условие такова участие се урежда от същите правила и процедури, които се


text:
прилагат към представителите на държавите — членки на Европейския съюз, включително правото на изказване и процедурите за получаване на информация и документация във връзка с въпрос, който засяга Черна гора.
 9. Черна гора може да участва в консорциум за европейска научноизследователска инфраструктура (ERIC) в съответствие с Регламент (ЕО) No 723/2009 на Съвета (8), в неговата най-актуална версия, и с правния акт за създаване на ERIC.
 10. Пътните и дневните разходи, извършени от представителите и експертите от Черна гора за целите на тяхното участие като наблюдатели в работата на комитета, посочен в член 14 от Решение (ЕС) 2021/764, или в други заседания, свързани с изпълнението на програма „Хоризонт Европа“, се възстановяват от Европейския съюз на същото основание и в съответствие с процедурите, приложими за представителите на държавите — членки на Европейския съюз.
 11. В рамките на съществуващите разпоредби страните полагат всички усилия да улесняват свободното движение и пребиваване на учените, които участват в дейностите, обхванати от настоящото споразумение, както и да улесняват презграничното движение на стоки и услуги, предназначени за използване в такива дейности.
 12. Черна гора предприема всички необходими мерки, съобразно случая, за да гарантира, че стоките и услугите, закупени в Черна гора или внесени в Черна гора, които са частично или изцяло финансирани съгласно споразуменията за безвъзмездна помощ и/или договорите, сключени за осъществяване на дейностите в съответствие с настоящото споразумение, са освободени от мита, вносни мита и други приложими в Черна гора фискални мерки, включително ДДС.
 Член 3
 Финансова вноска
 1. Участието на Черна гора или правни субекти от Черна гора в програма „Хоризонт Европа“ се обуславя от финансовия принос на Черна гора към програмата и свързаните с нея разходи за управление, изпълнение и оперативни разходи съгласно общия бюджет на Европейския съюз (наричан по-нататък „бюджет на Съюза“).
 2. Финансовата вноска е под формата на сума, състояща се от:
 а)
 оперативна вноска; и
 б)
 такса за участие.
 3. Финансовата вноска е под формата на годишно плащане, извършвано на два транша, дължимо най-късно през месец май и юли.
 4. Оперативната вноска покрива оперативните разходи и разходите за подкрепа на програмата и допълва, както по отношение на бюджетните кредити за поети задължения, така и на бюджетните кредити за плащания, сумите, записани в окончателно приетия бюджет на Съюза за програма „Хоризонт Европа“, включително всички предоставени отново бюджетни кредити, съответстващи на отменени бюджетни задължения съгласно член 15, параграф 3 от Регламент (ЕС, Евратом) 2018/1046 на Европейския парламент и на Съвета (9), в неговата най-актуална версия (наричан по-нататък „Финансов регламент“), и увеличени с външните целеви приходи, които не произтичат от финансови вноски по програма „Хоризонт Европа“ от други донори (10).
 За външните целеви приходи, разпределени за програма „Хоризонт Европа“ на основание на член 3, параграф 1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (11), това увеличение съответства на годишните бюджетни кредити, посочени в документите, придружаващи проектобюджета по отношение на програма „Хоризонт Европа“.
 5. Първоначалната оперативна вноска се основава на алгоритъм за вноските, определен като съотношението на брутния


text:
вътрешен продукт (БВП) на Черна гора по пазарни цени към БВП на Европейския съюз по пазарни цени. БВП по пазарни цени, които ще бъдат приложени, се определят от специализираните служби на Комисията въз основа на най-актуалните налични статистически данни за изчисления на бюджета през годината, предхождаща годината, в която се дължи годишното плащане. Чрез дерогация за 2021 г. първоначалната оперативна вноска се основава на БВП за 2019 г. по пазарни цени. Корекциите на този алгоритъм за вноските са посочени в приложение I.
 6. Първоначалната оперативна вноска се изчислява, като коригираният алгоритъм за вноските се прилага спрямо първоначалните бюджетни кредити за поети задължения, записани в бюджета на Европейския съюз, окончателно приет за съответната година за финансиране на програма „Хоризонт Европа“, увеличени в съответствие с параграф 4 от настоящия член.
 7. Таксата за участие е 4 % от годишната първоначална оперативна вноска, изчислена в съответствие с параграфи 5 и 6 от настоящия член, и се въвежда поетапно, както е посочено в приложение I. Таксата за участие не подлежи на корекции със задна дата.
 8. Първоначалната оперативна вноска за година N може да бъде коригирана съответно нагоре или надолу със задна дата в течение на една или повече последващи години въз основа на поетите бюджетни задължения по бюджетните кредити за поети задължения за тази година N, увеличени в съответствие с параграф 4 от настоящия член, въз основа на изпълнението им чрез правни задължения и на тяхната отмяна. Подробни разпоредби за прилагането на настоящия член се съдържат в приложение I.
 9. Европейският съюз предоставя на Черна гора информация във връзка с нейното финансово участие, която е включена в информацията за бюджета, счетоводството, изпълнението и оценката, предоставена на органите на Европейския съюз по бюджета и по освобождаване от отговорност във връзка с изпълнението на бюджета по програмата „Хоризонт Европа“.
 Тази информация се предоставя при надлежно спазване на правилата на Европейския съюз и на Черна гора за поверителност и защита на данните, без да се засяга информацията, която Черна гора има право да получи съгласно приложение III.
 10. Всички вноски на Черна гора или плащания от Европейския съюз, както и изчисляването на дължимите или подлежащите на получаване суми, се извършват в евро.
 Член 4
 Механизъм за автоматична корекция
 1. Прилага се механизъм за автоматична корекция на първоначалната оперативна вноска на Черна гора за година N, коригирана в съответствие с член 3, параграф 8, и се изчислява през година N+2. Той се основава на резултатите от дейността на Черна гора и правните субекти от Черна гора по частите на програмата „Хоризонт Европа“, които се изпълняват чрез безвъзмездни средства, отпуснати по състезателна процедура, финансирани от бюджетни кредити за поети задължения от година N, увеличени в съответствие с член 3, параграф 4.
 Размерът на автоматичната корекция се изчислява въз основа на разликата между:
 a)
 първоначалните суми на правните задължения за безвъзмездни средства, отпуснати по състезателна процедура, за които са сключени споразумения с Черна гора или с правни субекти от Черна гора, финансирани от бюджетни кредити за поети задължения за година N, увеличени в съответствие с член 3, параграф 4;


text:
и
 б)
 съответната оперативна вноска за година N, платена от Черна гора, коригирана съгласно член 3, параграф 8, с изключение на разходите, различни от разходи за мерки, финансирани от бюджетни кредити за поети задължения от година N, увеличени в съответствие с член 3, параграф 4.
 2. Когато сумата, посочена в параграф 1, независимо дали тази сума е положителна или отрицателна величина, надвишава 8 % от съответната първоначална оперативна вноска, коригирана съгласно член 3, параграф 8, първоначалната оперативна вноска на Черна гора за година N се коригира. Сумата, която Черна гора дължи или която трябва да получи като допълнителна вноска или намаление на вноската на Черна гора съгласно механизма за автоматична корекция, е сумата, надвишаваща този праг от 8 %. Сумата под този праг от 8 % няма да бъде вземана предвид при изчисляване на допълнителната вноска, която е дължима или която ще бъде компенсирана.
 3. Подробни правила относно механизма за автоматична корекция се съдържат в приложение I.
 Член 5
 Реципрочност
 1. Правните субекти, установени в Европейския съюз, може да участват в програми, проекти, действия, дейности или части от тях на Черна гора, които са равностойни на програмата „Хоризонт Европа“, в съответствие със законовите и подзаконовите разпоредби на Черна гора.
 2. В приложение II се съдържа неизчерпателен списък на равностойните програми, проекти, действия, дейности или части от тях на Черна гора.
 3. Финансирането от Черна гора на правни субекти, установени в Съюза, е подчинено на законовите и подзаконовите разпоредби на Черна гора, уреждащо функционирането на програмите, проектите, действията, дейностите за научни изследвания и иновации или части от тях. Когато не е осигурено финансиране, установените в Съюза правни субекти могат да участват със собствени средства.
 Член 6
 Отворена наука
 Страните взаимно популяризират и насърчават практиките на отворената наука в своите програми, проекти, действия, дейности или части от тях в съответствие с правилата на програма „Хоризонт Европа“ и законовите и подзаконовите разпоредби на Черна гора.
 Член 7
 Мониторинг, оценка и докладване
 1. Без да се засягат отговорностите на Комисията, на Европейската служба за борба с измамите (OLAF) и на Европейската сметна палата, свързани с мониторинга и оценката на програма „Хоризонт Европа“, участието на Черна гора в програмата е предмет на непрекъснат мониторинг на партньорски начала от страна на Комисията и Черна гора.
 2. Правилата относно доброто финансово управление, включително финансовия контрол, събирането на вземания и други мерки за борба с измамите във връзка с финансирането от Европейския съюз съгласно настоящото споразумение, се съдържат в приложение III.
 Член 8
 Съвместен комитет за научни изследвания и иновации ЕС—Черна гора
 1. С настоящото споразумение се създава Съвместен комитет за научни изследвания и иновации ЕС—Черна гора (наричан по-нататък „Съвместен комитет ЕС—Черна гора“). Задачите на Съвместния комитет ЕС—Черна гора включват:
 а)
 оценка, анализ и преглед на изпълнението на настоящото споразумение, по-специално:
 i)
 участието и резултатите от дейността на правните субекти от Черна гора в програма „Хоризонт Европа“;
 ii)
 нивото на (взаимна) отвореност към правните субекти, установени във всяка от страните, за участие в програми, проекти, действия, дейности или части от тях на другата страна;
 iii)
 прилагането на механизма


text:
за финансова вноска и механизма за автоматична корекция в съответствие с членове 3 и 4;
 iv)
 обмен на информация и разглеждане на всички възможни въпроси във връзка с използването на резултатите, включително правата върху интелектуалната собственост;
 б)
 обсъждане, по искане на някоя от страните, на ограниченията, прилагани или планирани от страните, върху достъпа до техните съответни програми за научни изследвания и иновации, включително по-специално за действия, свързани с техните стратегически активи или интереси, както и с тяхната независимост или сигурност;
 в)
 проучване на начини за подобряване и развитие на сътрудничеството;
 г)
 съвместно обсъждане на бъдещите насоки и приоритети на политиките, свързани с изследванията и иновациите и с планирането на научни изследвания от общ интерес; и
 д)
 обмен на информация, наред с другото във връзка с ново законодателство, решения или национални програми за научни изследвания и иновации, които са от значение за прилагането на настоящото споразумение.
 2. Съвместният комитет ЕС—Черна гора, който се състои от представители на Европейския съюз и на Черна гора, приема свой процедурен правилник.
 3. Съвместният комитет ЕС—Черна гора може да реши да създаде ad hoc работни групи/консултативни органи на експертно равнище, които да го подпомагат при изпълнението на настоящото споразумение.
 4. Съвместният комитет ЕС—Черна гора заседава най-малко веднъж годишно и, когато това се налага от особени обстоятелства, по искане на някоя от страните. Европейският съюз и националният орган на Черна гора, отговарящ за науката и изследванията, се редуват да организират заседанията и да бъдат техни домакини.
 5. Съвместният комитет ЕС—Черна гора работи непрекъснато чрез обмен на относима информация чрез всякакви средства за комуникация, по-специално във връзка с участието/резултатите от дейността на правните субекти от Черна гора. При необходимост Съвместният комитет ЕС—Черна гора може да осъществява дейността си писмено.
 Член 9
 Заключителни разпоредби
 1. Настоящото споразумение влиза в сила на датата, на която страните по него са се уведомили взаимно за приключването на вътрешните процедури, необходими за тази цел.
 2. Настоящото споразумение се прилага от 1 януари 2021 г. То остава в сила толкова време, колкото е необходимо за приключването на всички проекти, действия, дейности или части от тях, финансирани по програма „Хоризонт Европа“, всички действия, необходими за защита на финансовите интереси на Европейския съюз и всички финансови задължения, произтичащи от изпълнението на настоящото споразумение между страните.
 3. Европейският съюз и Черна гора могат временно да прилагат настоящото споразумение в съответствие със своите вътрешни процедури и законодателство. Временното прилагане започва на датата, на която страните са се уведомили взаимно за приключването на вътрешните процедури, необходими за тази цел.
 4. В случай че Черна гора уведоми Комисията, която действа от името на Европейския съюз, че няма да приключи вътрешните си процедури, необходими за влизането в сила на настоящото споразумение, настоящото споразумение престава да се прилага временно от датата, на която Комисията получи посоченото уведомление, която ще бъде датата на преустановяване за целите на настоящото споразумение.
 5. Прилагането на настоящото споразумение може да бъде спряно от Европейския съюз в случай на частично или пълно неплащане на финансовата вноска, дължима от Черна гора по силата на настоящото споразумение.
 В случай на


text:
неплащане, което може значително да застраши изпълнението и управлението на програма „Хоризонт Европа“, Комисията изпраща официално напомнително писмо. Когато в срок от 20 работни дни от официалното напомнително писмо не бъде извършено плащане, Комисията уведомява Черна гора за спирането на прилагането на настоящото споразумение чрез официално уведомително писмо, което поражда действие 15 дни след получаването му от Черна гора.
 В случай че прилагането на настоящото споразумение бъде спряно, правните субекти, установени в Черна гора, няма да отговарят на условията за участие в процедури за възлагане, които все още не са приключили към момента, от който спирането започне да поражда действие. Процедура за възлагане се счита за приключена, когато в резултат на тази процедура са поети правни задължения.
 Спирането не засяга правните задължения, поети по отношение на установени в Черна гора правни субекти, преди спирането да е започнало да поражда действие. Настоящото споразумение продължава да се прилага по отношение на такива правни задължения.
 Европейският съюз незабавно уведомява Черна гора, след като целият размер на дължимата финансова вноска бъде получен от Европейския съюз. Спирането се отменя незабавно от момента на това уведомление.
 Считано от датата на отмяна на спирането правните субекти от Черна гора отново отговарят на условията за участие в процедури за възлагане, започнали след тази дата, и в процедури за възлагане, започнали преди тази дата, за които сроковете за подаване на заявленията не са изтекли.
 6. Всяка от страните може да прекрати настоящото споразумение по всяко време с писмено уведомление, с което информира за намерението си да го прекрати. Прекратяването поражда действие три календарни месеца след датата, на която писменото уведомление стигне до своя получател. Датата, на която прекратяването поражда действие, е датата на прекратяване за целите на настоящото споразумение.
 7. Когато настоящото споразумение престане да се прилага временно в съответствие с параграф 4 от настоящия член или бъде прекратено в съответствие с параграф 6 от настоящия член, страните се договарят, че:
 a)
 проектите, действията, дейностите или частите от тях, по отношение на които са били поети правни задължения по време на временното прилагане и/или след влизането в сила на настоящото споразумение и преди настоящото споразумение да престане да се прилага или да бъде прекратено, продължават до приключването им съгласно условията, предвидени в настоящото споразумение;
 б)
 годишната финансова вноска за година N, в която настоящото споразумение престава да се прилага временно или бъде прекратено, се изплаща изцяло в съответствие с член 3. Оперативната вноска за година N се коригира в съответствие с член 3, параграф 8 и в съответствие с член 4 от настоящото споразумение. Платената такса за участие за година N не се коригира; и
 в)
 след годината, през която настоящото споразумение престава да се прилага временно или бъде прекратено, първоначалните оперативни вноски, платени за годините, през които се е прилагало настоящото споразумение, се коригират в съответствие с член 3, параграф 8 и се коригират автоматично в съответствие с член 4 от настоящото споразумение.
 Страните уреждат по взаимно съгласие всички други последици от прекратяването или от преустановяването на временното прилагане на настоящото споразумение.
 Настоящото споразумение може да бъде изменяно


text:
само писмено по взаимно съгласие на страните. Измененията влизат в сила при спазване на същата процедура като тази, приложима за влизането в сила на настоящото споразумение.
 8. Приложенията към настоящото споразумение съставляват неразделна част от него.
 Настоящото споразумение се съставя в два екземпляра на английски и грузински език, като всеки текст е еднакво автентичен. При разлики в тълкуването предимство има текстът на английски език.
 Съставено в Брюксел, на 6 декември, и в Подгорица, на 3 декември 2021 година.
 За Комисията, от името на Европейския съюз,
 Мария ГАБРИЕЛ
 Комисар по въпросите на иновациите, научните изследвания, културата, образованието и младежта
 За правителството на Черна гора,
 Vesna BRATIĆ
 Министър на образованието, науката, културата и спорта
 (1) ОВ L 108, 29.4.2010 г., стр. 1.
 (2) Настоящото споразумение представлява и има същите правни последици като Меморандума за разбирателство, посочен в протокол 8 към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, относно общите принципи за участието на Черна гора в програми на Съюза.
 (3) Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) No 1290/2013 и (ЕС) No 1291/2013 (ОВ L 170, 12.5.2021 г., стр. 1).
 (4) Решение (ЕС) 2021/764 на Съвета от 10 май 2021 г. за създаване на специфична програма за изпълнение на Рамковата програма за научни изследвания и иновации „Хоризонт Европа“ и за отмяна на Решение 2013/743/ЕС (ОВ L 167 I, 12.5.2021 г., стр. 1).
 (5) Регламент (ЕС) 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст) (ОВ L 189, 28.5.2021 г., стр. 61).
 (6) Решение (ЕС) 2021/820 на Европейския парламент и на Съвета от 20 май 2021 година относно Стратегическата иновационна програма на Европейския институт за иновации и технологии (EIT) за периода 2021—2027 г.: стимулиране на таланта и капацитета на Европа за иновации и за отмяна на Решение No 1312/2013/ЕС (ОВ L 189, 28.5.2021 г., стр. 91).
 (7) Ограничителните мерки на ЕС се приемат на основание на член 29 от Договора за Европейския съюз или член 215 от Договора за функционирането на Европейския съюз.
 (8) Регламент (ЕО) No 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (OB L 206, 8.8.2009 г., стр. 1).
 (9) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (ОВ L 193, 30.7.2018 г., стр. 1).
 (10) Това включва по-специално средствата от Инструмента на Европейския съюз за


text:
възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (11) ОВ L 433 I, 22.12.2020 г., стр. 23.
 ПРИЛОЖЕНИЕ I
 Правила относно финансовата вноска на Черна гора по програма „Хоризонт Европа“ (2021—2027 г.)
 I. Изчисляване на финансовата вноска на Черна гора
 1.
 Финансовата вноска на Черна гора по програма „Хоризонт Европа“ се определя на годишна база пропорционално на сумата, налична през дадената година в бюджета на Съюза за бюджетни кредити за поети задължения, необходими за управлението, изпълнението и функционирането на програма „Хоризонт Европа“, увеличени в съответствие с член 3, параграф 4 от настоящото споразумение.
 2.
 Таксата за участие, предвидена в член 3, параграф 7 от настоящото споразумение, се внася поетапно, както следва:
 —
 2021 г.: 0,5 %;
 —
 2022 г.: 1 %;
 —
 2023 г.: 1,5 %;
 —
 2024 г.: 2 %;
 —
 2025 г.: 2,5 %;
 —
 2026 г.: 3 %;
 —
 2027 г.: 4 %.
 3.
 В съответствие с член 3, параграф 5 от настоящото споразумение първоначалната оперативна вноска, която трябва да бъде платена от Черна гора за участието ѝ в програма „Хоризонт Европа“, ще бъде изчислена за съответните финансови години чрез прилагане на корекция на алгоритъма за вноските.
 Корекцията на алгоритъма за вноските е:
 Коригиран алгоритъм за вноските = Алгоритъм за вноските × Коефициент
 Коефициентът, използван за горното изчисление за коригиране на алгоритъма за вноските, е 0,18.
 4.
 В съответствие с член 3, параграф 8 от настоящото споразумение първата корекция, свързана с изпълнението на бюджета за година N, се извършва през година N+1, когато първоначалната оперативна вноска за година N се коригира нагоре или надолу с разликата между:
 а)
 коригираната вноска, изчислена чрез прилагане на алгоритъма за вноските, коригиран за година N към сумата от:
 i.
 размера на поетите бюджетни задължения въз основа на бюджетни кредити за поети задължения, разрешени за година N в рамките на гласувания бюджет на Европейския съюз, и на предоставени отново бюджетни кредити, съответстващи на отменени бюджетни задължения; и
 ii.
 всички бюджетни кредити за поети задължения, основани на външни целеви приходи, които не са резултат от финансови вноски по програма „Хоризонт Европа“ от други донори и които са били налични в края на година N (1). За външните целеви приходи, разпределени по програма „Хоризонт Европа“ съгласно член 3, параграф 1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (2), годишните индикативни суми в програмирането на МФР се използват за целите на изчисляване на коригираната вноска.
 б)
 и първоначалната оперативна вноска от година N.
 Считано от година N+2 и през всяка следваща година, докато всички бюджетни задължения, финансирани от бюджетни кредити за поети задължения от година N, увеличени в съответствие с член 3, параграф 4 от настоящото споразумение, бъдат изплатени или отменени, и най-късно 3 години след края на програма „Хоризонт Европа“, Съюзът изчислява корекция на


text:
оперативната вноска за година N, като намалява оперативната вноска на Черна гора със сумата, получена чрез прилагане на коригирания алгоритъм за вноските за година N към отменените всяка година бюджетни задължения по поети задължения от година N, финансирани от бюджета на Съюза или от предоставени отново бюджетни кредити за отменени бюджетни задължения.
 Ако бъдат отменени сумите, произтичащи от външни целеви приходи за година N (за да се включат бюджетните кредити за поети задължения и — за сумите съгласно Регламент (ЕС) 2020/2094 на Съвета — годишните индикативни суми в програмирането на МФР), които не произтичат от финансови вноски по програма „Хоризонт Европа“ от други донори, оперативната вноска на Черна гора се намалява със сумата, получена чрез прилагане на алгоритъма за вноските, коригиран за година N, към отменената сума.
 II. Автоматична корекция на оперативната вноска на Черна гора
 1.
 За изчисляването на автоматичната корекция, посочена в член 4 от настоящото споразумение, се прилагат следните условия:
 а)
 „безвъзмездни средства, отпуснати по състезателна процедура“ означава безвъзмездни средства, отпуснати чрез конкурси, при които крайните бенефициери могат да бъдат идентифицирани към момента на изчисляване на автоматичната корекция. Изключва се финансова подкрепа за трети страни по смисъла на член 204 от Финансовия регламент;
 б)
 когато е подписано правно задължение с консорциум, сумите, използвани за установяване на първоначалните суми на правното задължение, са кумулативните суми, разпределени на бенефициери — правни субекти на Черна гора, в съответствие с индикативната разбивка на бюджета по споразумението за отпускане на безвъзмездни средства;
 в)
 всички суми на правни задължения, съответстващи на безвъзмездни средства, отпуснати по състезателна процедура, се установяват с помощта на електронната система на Европейската комисия eCorda и се извличат втората сряда от месец февруари на година N+2;
 г)
 „разходи, различни от разходи за мерки“ означава разходи по програмата, различни от безвъзмездни средства, отпуснати по състезателна процедура, включително разходи за подкрепа, специфична за програмата администрация, други действия (3);
 д)
 сумите, разпределени на международни организации като правни субекти — крайни бенефициери (4), се смятат за разходи, различни от разходи за мерки.
 2.
 Механизмът се прилага, както следва:
 а)
 автоматичните корекции за година N във връзка с изпълнението на бюджетни кредити за поети задължения за година N, увеличени в съответствие с член 3, параграф 4 от настоящото споразумение, се прилагат през година N+2 въз основа на данните за година N и година N+1 от e-Corda, посочени в точка II, параграф 1, буква в) от настоящото приложение, след като всички корекции в съответствие с член 3, параграф 8 от настоящото споразумение са били приложени към вноската на Черна гора по програма „Хоризонт Европа“. Разглежданата сума ще бъде сумата на отпуснатите по състезателна процедура безвъзмездни средства, за които са налични данни, към момента на изчисляване на корекцията.
 б)
 считано от година N+2 до 2029 г. сумата на автоматичната корекция се изчислява за година N, като се взема разликата между:
 i.
 общия размер на безвъзмездните средства, отпуснати по състезателна процедура, разпределени на Черна гора или правни субекти на Черна гора като поети задължения по бюджетните кредити за година N; и
 ii.
 сумата на коригираната оперативна вноска за


text:
Черна гора за година N, умножена по съотношението между:
 А.
 сумата на безвъзмездните средства, отпуснати по състезателна процедура, за бюджетните кредити за поети задължения за година N, увеличени в съответствие с член 3, параграф 4 от настоящото споразумение; и
 Б.
 общата сума на всички разрешени бюджетни кредити за поети задължения за година N, включително разходите, различни от разходи за мерки.
 III. Плащане на финансовата вноска на Черна гора, плащане на направените корекции върху оперативната вноска на Черна гора и плащане на автоматичната корекция, приложима за оперативната вноска на Черна гора
 1.
 Комисията съобщава на Черна гора възможно най-скоро и най-късно при отправяне на първата покана за внасяне на средства за финансовата година следната информация:
 а.
 сумите на бюджетните кредити за поети задължения в бюджета на Съюза, окончателно приети за въпросната година за бюджетните редове, покриващи участието на Черна гора в програма „Хоризонт Европа“, увеличени, ако е приложимо, в съответствие с член 3, параграф 4 от настоящото споразумение;
 б.
 сумата на таксата за участие, посочена по член 3, параграф 7 от настоящото споразумение;
 в.
 от година N+1 на изпълнението на програма „Хоризонт Европа“ — изпълнението на бюджетните кредити за поети задължения, съответстващи на бюджетна година N, увеличени в съответствие с член 3, параграф 4 от настоящото споразумение и нивото на отменени бюджетни задължения;
 г.
 за частта от програма „Хоризонт Европа“, за която такава информация е необходима за изчисляване на автоматичната корекция — нивото на поетите задължения в полза на правните субекти от Черна гора, с разбивка според съответната година на бюджетните кредити, и съответното общо ниво на поети задължения.
 Въз основа на своя проектобюджет Комисията предоставя прогнозна информация за следващата година по букви а) и б) възможно най-скоро и най-късно до 1 септември на финансовата година.
 2.
 Най-късно през април и през юни на всяка финансова година Комисията отправя към Черна гора покана за внасяне на средства, съответстващи на нейната вноска съгласно настоящото споразумение.
 Във всяка покана за внасяне на средства се предвижда плащането на шест дванадесети от вноската на Черна гора да се извърши не по-късно от 30 дни след отправянето на поканата.
 За първата година от изпълнението на настоящото споразумение Комисията отправя еднократна покана за внасяне на средства в срок от 60 дни от датата, на която настоящото споразумение започва да поражда правно действие.
 3.
 Всяка година, считано от 2023 г., поканите за внасяне на средства отразява също и размера на автоматичната корекция, приложима за платената за година N-2 оперативна вноска.
 Поканата за внасяне на средства, отправена най-късно през април, може също така да включва и корекции на финансовата вноска, платена от Черна гора за изпълнението, управлението и функционирането на предишни рамкови програми за научни изследвания и иновации, в които Черна гора е участвала.
 За всяка от финансовите години 2028, 2029 и 2030 сумата, произтичаща от приложената автоматична корекция към оперативните вноски, платени през 2026 г. и 2027 г. от Черна гора, или от корекциите, направени в съответствие с член 3, параграф 8 от настоящото споразумение, ще бъде дължима на Черна гора или от Черна гора.
 4.
 Черна гора


text:
заплаща финансовата си вноска съгласно настоящото споразумение в съответствие с част III от настоящото приложение. При липса на плащане от страна на Черна гора до падежа Комисията изпраща официално напомнително писмо.
 Всяко закъсняло плащане на финансовата вноска води до плащане на лихва за забава, дължима от Черна гора върху неплатената сума от датата на падежа.
 Лихвеният процент за дължимите суми, неплатени до датата на падежа, е процентът, прилаган от Европейската централна банка за нейните основни операции по рефинансиране, публикуван в серия C на Официален вестник на Европейския съюз, в сила на първия календарен ден от месеца, в който се пада падежът, завишен с един и половина процентни пункта.
 (1) Това включва по-специално средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 27.).
 (2) ОВ L 433 I, 22.12.2020 г., стр. 23.
 (3) Други действия включват по-специално обществените поръчки, наградите, финансовите инструменти, преките действия на Съвместния изследователски център, абонаменти (ОИСР, Eureka, IPEEC, IEA, ...), експерти (оценители, мониторинг на проекти) и др.
 (4) Разходите за международните организации се смятат за разходи, различни от разходи за мерки, само ако международните организации са крайни бенефициери. Тази разпоредба не се прилага, когато международната организация е координатор на проект (който разпределя средства към други координатори).
 ПРИЛОЖЕНИЕ II
 Неизчерпателен списък на равностойните програми, проекти, действия, дейности или части от тях на Черна гора
 Програмите, проектите, действията и дейностите на Черна гора, съдържащи се в следния неизчерпателен списък, се разглеждат като равностойни на програма „Хоризонт Европа“:
 —
 програмите на центровете за високи постижения;
 —
 безвъзмездните средства за финансиране на научноизследователски проекти;
 —
 Съвместна програма за иновации за периода 2019—2024 г.;
 —
 Предварителни програми за ускоряване за стартиращи предприятия.
 ПРИЛОЖЕНИЕ III
 Добро финансово управление
 Защита на финансовите интереси и събиране на вземания
 Член 1
 Прегледи и одити
 1. В съответствие с приложимите актове на една или повече институции или органи на Съюза и както е предвидено в съответните споразумения и/или договори, Европейският съюз има право да извършва технически, научни, финансови или други видове прегледи и одити на помещенията на всяко физическо лице, пребиваващо в Черна гора, или правен субект, установен в Черна гора, които получават финансиране от Европейския съюз, както и на всяка пребиваваща или установена в Черна гора трета страна, която участва в изпълнението на финансиране от Съюза. Такива прегледи и одити може да се извършват от представители на институциите и органите на Европейския съюз, по-специално на Европейската комисия и Европейската сметна палата, или от други лица, упълномощени от Европейската комисия.
 2. Представителите на институциите и органите на Европейския съюз, по-специално на Европейската комисия и Европейската сметна палата, и другите лица, упълномощени от Европейската комисия, трябва да имат подходящ достъп до обектите, материалите и документите (както на електронен, така и на хартиен носител) и до цялата информация, необходима за извършването на такива одити, включително правото да получат хартиено/електронно копие и извлечения


text:
от всеки документ или съдържанието на всеки носител на данни, притежавани от одитираното физическо или юридическо лице или от одитираната трета страна.
 3. Черна гора не възпрепятства представителите и другите лица, посочени в параграф 2, да влизат в Черна гора, нито създава особени пречки пред правото им на достъп до помещенията във връзка с изпълнението на техните задължения по настоящия член.
 4. Прегледите и одитите може да се извършват и след спиране на прилагането на настоящото споразумение съгласно член 9, параграф 5, след преустановяване на временното прилагане или след прекратяването на споразумението, при условията, предвидени в приложимите актове на една или повече институции или органи на Европейския съюз, и както е предвидено в съответните споразумения и/или договори във връзка с всяко правно задължение за изпълнение на бюджета на Европейския съюз, поето от Европейския съюз преди датата, на която поражда действие спирането на прилагането на настоящото споразумение съгласно член 9, параграф 5, преустановяването на временното прилагане или прекратяването на настоящото споразумение.
 Член 2
 Борба с нередности, измами и други престъпления, които засягат финансовите интереси на Съюза
 1. Европейската комисия и Европейската служба за борба с измамите (OLAF) са упълномощени да извършват административни разследвания, включително проверки и инспекции на място, на територията на Черна гора. Тези разследвания се извършват в съответствие с реда и условията, предвидени в приложимите актове на една или повече институции на Съюза.
 2. Компетентните органи на Черна гора информират Европейската комисия или OLAF в разумен срок за всеки станал им известен факт или подозрение във връзка с нередност, измама или друга незаконна дейност, засягаща финансовите интереси на Съюза.
 3. Проверки и инспекции на място може да се извършват в помещенията на всяко физическо лице, пребиваващо в Черна гора, или на всеки правен субект, установен в Черна гора, които получават финансиране от Съюза, както и в помещенията на всяка пребиваваща или установена в Черна гора трета страна, която участва в изпълнението на финансиране от Съюза.
 4. Проверките и инспекциите на място се подготвят и извършват от Европейската комисия или OLAF в тясно сътрудничество с компетентния орган на Черна гора, определен от правителството на Черна гора. Определеният орган бива уведомяван предварително и в разумен срок за предмета, целта и правното основание на проверките и инспекциите, за да може да окаже съдействие. За тази цел в проверките и инспекциите на място може да участват длъжностни лица на компетентните органи на Черна гора.
 5. По искане на компетентните органи на Черна гора проверките и инспекциите на място може да се извършват съвместно с Европейската комисия или OLAF.
 6. Служителите на Комисията и служителите на OLAF имат достъп до цялата информация и документация, включително до компютърните данни, относно съответните операции, които са необходими за правилното провеждане на проверките и инспекциите на място. Те могат по-специално да копират относимите документи.
 7. Когато физическото лице, правният субект или друга трета страна се противопоставят на дадена проверка или инспекция на място, органите на Черна гора, като действат в съответствие с националните правила и разпоредби, оказват съдействие на Европейската комисия или OLAF, за да им осигурят възможност


text:
да изпълнят задължението си за извършване на проверка или инспекция на място. Това съдействие включва вземането на подходящи предохранителни мерки съгласно националното законодателство, по-специално с цел защита на доказателствата.
 8. Европейската комисия или OLAF информират компетентните органи на Черна гора за резултатите от тези проверки и инспекции. По-конкретно, Европейската комисия или OLAF докладват във възможно най-кратък срок на компетентните органи на Черна гора всеки станал им известен в хода на проверката или инспекцията на място факт или съмнение във връзка с нередност.
 9. Без да се засяга прилагането на наказателното право на Черна гора, Европейската комисия може да налага административни мерки и санкции на юридически или физически лица от Черна гора, които участват в изпълнението на програма или дейност в съответствие със законодателството на Европейския съюз.
 10. За целите на правилното прилагане на настоящия член Европейската комисия или OLAF и компетентните органи на Черна гора редовно обменят информация и, по искане на някоя от страните по настоящото споразумение, провеждат консултации помежду си.
 11. За да се улеснят ефективното сътрудничество и обменът на информация с OLAF, Черна гора определя звено за контакт.
 12. Обменът на информация между Европейската комисия или OLAF и компетентните органи на Черна гора се извършва при надлежно спазване на изискванията за поверителност. Личните данни, включени в обмена на информация, са защитени в съответствие с приложимите правила.
 13. Компетентните органи на Черна гора си сътрудничат с Европейската прокуратура, за да ѝ позволят да изпълни задължението си да разследва и преследва по наказателен ред в съответствие с приложимото законодателство извършителите на престъпления и съучастниците в престъпления, засягащи финансовите интереси на Европейския съюз.
 Член 3
 Събиране на вземания и принудително изпълнение
 1. Приетите от Европейската комисия решения за налагане на парично задължение на юридически или физически лица, различни от държави, във връзка с вземания, произтичащи от програма „Хоризонт Европа“, подлежат на изпълнение в Черна гора. Редът на принудителното им изпълнение се прилага към решението без други формалности, освен проверка на автентичността на решението от националния орган, определен за тази цел от правителството на Черна гора. Правителството на Черна гора съобщава на Комисията и Съда на Европейския съюз кой е определеният национален орган. В съответствие с член 4 Европейската комисия има право пряко да уведомява за такива подлежащи на изпълнение решения физическите лица, пребиваващи в Черна гора, и правните субекти, установени в Черна гора. Принудителното изпълнение се извършва в съответствие с правото и процедурните правила на Черна гора.
 2. Съдебните решения и определенията на Съда на Европейския съюз, постановени по силата на арбитражна клауза, съдържаща се в договор или споразумение във връзка с програми, дейности, действия или проекти на Съюза, подлежат на изпълнение в Черна гора по същия начин, както решенията на Европейската комисия, посочени в параграф 1.
 3. Съдът на Европейския съюз е компетентен да се произнася по законосъобразността на решението на Комисията, посочено в параграф 1, и да спира неговото принудително изпълнение. Независимо от това съдилищата на Черна гора са компетентни да се произнасят по жалби за нередности при изпълнението.
 Член 4
 Комуникация и обмен на информация
 Институциите и


text: органите на Европейския съюз, участващи в изпълнението на програма „Хоризонт Европа“ или в контрола над тази програма, имат право да комуникират пряко, включително чрез системи за електронен обмен, с всяко физическо лице, пребиваващо в Черна гора, или правен субект, установен в Черна гора, които получават средства от Съюза, както и с всяка пребиваваща или установена в Черна гора трета страна, която участва в изпълнението на финансиране от Съюза. Тези физически лица, правни субекти и страни може да предават пряко на институциите и органите на Европейския съюз цялата относима информация и документация, която се изисква от тях въз основа на законодателството на Европейския съюз, приложимо по отношение на програмата на Съюза, и въз основа на договорите или споразуменията, сключени за изпълнението на тази програма.


text:
 Важна правна забележка
 |
 21995D0302(10)
 Официален вестник n° L 047 , 02/03/1995 стр. 0030 - 0030 специално чешко издание глава 11 том 01 стр. 236 - 236 специално испанско издание глава 11 том 01 стр. 236 - 236 специално унгарско издание глава 11 том 01 стр. 236 - 236 специално литвийско издание глава 11 том 01 стр. 236 - 236 LV.ES глава 11 том 01 стр. 236 - 236 MT.ES глава 11 том 01 стр. 236 - 236 PL.ES глава 11 том 01 стр. 236 - 236 SK.ES глава 11 том 01 стр. 236 - 236 специално словенско издание глава 11 том 01 стр. 236 - 236
 Решение на Съвместния комитет на ЕИПNo 10/95от 27 януари 1995 годиназа изменение на приложение XVII (Интелектуална собственост) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, оттук нататък наричано "Споразумението", и по-специално член 98 от него,като има предвид, че приложение XVII към споразумението беше изменено от Решение No 7/94 на Съвместния комитет от 21 март 1994 г. за изменение на протокол 47 и някои приложения към Споразумението за ЕИП [1];като има предвид, че Решение 94/373/EО на Съвета от 27 юни 1994 г. за разширяване на правната защита на топографиите на полупроводникови продукти спрямо лица от САЩ [2], трябва да се включи в споразумението,РЕШИ:Член 1Следната точка се добавя в приложение XVII към споразумението след точка 3, буква д) (Решение 94/4/EО на Съвета), преди адаптацията:"е) 394 D 0373: Решение 94/373/EО на Съвета от 27 юни 1994 г. за разширяване на правната защита на топографиите на полупроводникови продукти спрямо лица от САЩ (ОВ L 170, 5.7.1994 г., стр. 34)."Член 2Текстовете на Решение 94/373/EО на исландски и норвежки език, които се прилагат към съответните езикови версии на настоящото решение, са автентични.Член 3Настоящото решение влиза в сила на 1 февруари 1995 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 27 януари 1995 година.За Съвместния комитет на ЕИППредседателG. J. L. Avery[1] ОВ L 160, 28.6.1994 г., стр. 1.[2] ОВ L 170, 5.7.1994 г., стр. 34.--------------------------------------------------


text:
 11.8.2009
 BG
 Официален вестник на Европейския съюз
 L 207/12
 РЕШЕНИЕ No 1/2009 НА СЪВМЕСТНИЯ КОМИТЕТ ЕО—ЕАСТ ЗА ОБЩ ТРАНЗИТ
 от 31 юли 2009 година
 за изменение на Конвенцията от 20 май 1987 година за общ транзитен режим
 (2009/606/ЕО)
 СЪВМЕСТНИЯТ КОМИТЕТ,
 като взе предвид Конвенцията от 20 май 1987 г. за общ транзитен режим (1) (Конвенцията), и по-специално член 15, параграф 3, буква а) от нея,
 като има предвид, че:
 (1)
 Конвенцията определя специфични мерки, по-специално по отношение на гаранциите, които трябва да бъдат представени за стоки с по-висок риск от измама в хода на транзитна операция. Приложение I към допълнение I към Конвенцията съдържа списък на такива стоки.
 (2)
 Редовното преразглеждане на списъка от приложение I към допълнение I към Конвенцията, провеждано съгласно член 1 от посоченото допълнение въз основа на информация, събирана от договарящите страни, показа, че определени стоки, които фигурират в този списък, вече не се считат за стоки с по-висок риск от измама. Други продукти обаче следва да бъдат добавени към списъка. Следователно е целесъобразно списъкът да бъде съответно коригиран,
 РЕШИ:
 Член 1
 Приложение I към допълнение I към Конвенцията се заменя с текста от приложението към настоящото решение.
 Член 2
 Настоящото решение се прилага от 1 януари 2009 г.
 Съставено в Осло на 31 юли 2009 година.
 За Съвместния комитет
 Председател
 Bjørn RØSE
 (1) ОВ L 226, 13.8.1987 г., стр. 2.
 ПРИЛОЖЕНИЕ
 „ПРИЛОЖЕНИЕ I
 СТОКИ С ПО-ВИСОК РИСК ОТ ИЗМАМА
 (посочени в член 1, параграф 3 от допълнение I)
 1
 2
 3
 4
 5
 Код по ХС
 Описание на стоките
 Минимални количества
 Код чувствителни стоки (1)
 Минимален размер на индивидуалната гаранция
 0207 12
 0207 14
 Меса и карантии, годни за консумация, от домашни птици от позиция 0105, от вида Gallus Domesticus, замразени
 3 000 kg
 —
 1701 11
 Захар от захарна тръстика или от цвекло и химически чиста захароза, в твърдо състояние
 7 000 kg
 —
 1701 12
 —
 1701 91
 —
 1701 99
 —
 2208 20
 Ракии, ликьори и други спиртни напитки
 5 hl
 2 500 EUR/hl чист алкохол
 2208 30
 2208 40
 2208 50
 2208 60
 2208 70
 ex ex 2208 90
 1
 2402 20
 Цигари, съдържащи тютюн
 35 000 броя
 120 EUR/1 000 броя
 2403 10
 Тютюн за пушене, съдържащ или не заместители на тютюна във всякакво съотношение
 35 kg
 —
 (1) Когато данните за транзита се обменят посредством електронни методи за обработка на данни и кодът по Хармонизираната система не е достатъчен, за да се идентифицират недвусмислено стоките, описани в колона 2, се използва както кодът за чувствителни стоки, посочен в колона 4, така и кодът по Хармонизираната система, посочен в колона 1.“


text:
 24.1.2020
 BG
 Официален вестник на Европейския съюз
 L 19/42
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута — TRANS/WP.29/343/, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 122 на Икономическата комисия за Европа на Организацията на обединените нации (ИКЕ на ООН) — Единни технически предписания относно одобряването на превозни средства от категориите M, N и O по отношение на техните отоплителни уредби [2020/110]Включва целия валиден текст до:
 Допълнение 5 към първоначалната версия на правилото — дата на влизане в сила: 15 октомври 2019 г.
 СЪДЪРЖАНИЕ
 ПРАВИЛО
 1. Обхват
 2. Определения Общи въпроси
 3. Заявление за одобрение
 4. Одобрение
 5. Част I: Одобрение на тип превозно средство по отношение на отоплителната му уредба
 6. Част II: Одобрение на отоплителна уредба по отношение на безопасното ѝ функциониране
 7. Промяна и разширение на одобрение на тип превозно средство или компонент
 8. Съответствие на производството
 9. Санкции при несъответствие на производството
 10. Окончателно прекратяване на производството
 11. Наименования и адреси на техническите служби, отговарящи за провеждане на изпитвания за одобрение, както и на органите по одобряване на типа
 ПРИЛОЖЕНИЯ
 Приложение 1 - Информационни документи и формуляри за съобщение
 Приложение 2 - Оформление на маркировките за одобрение
 Приложение 3 - Изисквания към уредбите, използващи отпадна топлина за нагряване на въздух
 Приложение 4 - Процедура на изпитване на качеството на въздуха
 Приложение 5 - Процедура на изпитване на температурата
 Приложение 6 - Процедура на изпитване за емисии на изгорели газове на отоплителите, работещи чрез изгаряне на гориво
 Приложение 7 - Допълнителни изисквания към отоплителите, работещи чрез изгаряне на гориво
 Приложение 8 - Изисквания за безопасност, прилагани към отоплителите, работещи чрез изгаряне на втечнен нефтен газ (ВНГ), и към отоплителните уредби, използващи втечнен нефтен газ (ВНГ)
 Приложение 9 - Допълнителни разпоредби, приложими към някои превозни средства, посочени в европейската спогодба за международен превоз на опасни товари по шосе (ADR)
 1. ОБХВАТ
 1.1.
 Настоящото правило се прилага за всички превозни средства от категориите M, N и O (1), оборудвани с отоплителна уредба.
 Одобрения на типа се издават съгласно:
 1.2.
 Част I — Одобрение на тип превозно средство по отношение на отоплителната му уредба.
 1.3.
 Част II — Одобрение на отоплителна уредба по отношение на безопасното ѝ функциониране.
 2. ОПРЕДЕЛЕНИЯ ОБЩИ ВЪПРОСИ
 За целите на настоящото правило:
 2.1.
 „превозно средство“ означава превозно средство от категориите M, N или O1, оборудвано с отоплителна уредба.
 2.2.
 „производител“ означава лицето или организацията, които са отговорни пред одобряващия орган за всички аспекти на процеса на одобрение на типа и за обезпечаване на съответствието на производството. Не е от съществено значение дали лицето или организацията участва пряко във всички етапи на производството на превозното средство или компонента, предмет на процеса на одобрение;
 2.3.
 „вътрешност“ означава вътрешната част на превозно средство, в която са разположени пътниците и/или товарът;
 2.4.
 „отоплителна уредба на отделението за пътници“ означава всеки тип устройство, чието предназначение


text:
е повишаването на температурата във вътрешността на отделението за пътници;
 2.5.
 „отоплителна уредба на отделението за багаж“ означава всеки тип устройство, чието предназначение е повишаването на температурата в отделението за багаж;
 2.6.
 „отделение за багаж“ означава вътрешната част на превозно средство, която е различна от отделението на пътници;
 2.7.
 „отделение за пътници“ означава вътрешната част на превозно средство, в която са разположени водачът и пътниците;
 2.8.
 „газообразни горива“ са горива, които при нормални температура и налягане (288,2 K и 101,33 kPa) са в газообразно състояние, като например втечненият нефтен газ (ВНГ) и сгъстеният природен газ (СПГ);
 2.9.
 „прегряване“ означава състоянието, при което входящият отвор на отоплителя, работещ чрез изгаряне на гориво, предназначен за навлизане на въздух за отопление, е напълно затворен.
 3. ЗАЯВЛЕНИЕ ЗА ОДОБРЕНИЕ
 3.1. Заявление за одобрение на тип превозно средство по отношение на отоплителната му уредба
 3.1.1.
 Заявлението за одобрение на тип превозно средство по отношение на неговата отоплителна уредба се подава от производителя на превозното средство или от негов надлежно упълномощен представител.
 3.1.2.
 То се придружава от посочените по-долу документи в три екземпляра и от следните данни:
 3.1.2.1.
 подробно описание на типа превозно средство по отношение на неговите конструкция, размери, форма и съставни материали;
 3.1.2.2.
 чертежи на отоплителната уредба и на общото ѝ устройство
 3.1.3.
 образец на информационния документ е даден в приложение 1, част 1, допълнение 1.
 3.1.4.
 На техническата служба, отговаряща за провеждането на изпитванията за одобрение на типа, трябва се предостави превозно средство, представително за подлежащия на одобрение тип.
 3.1.5.
 Ако превозното средство, подлежащо на одобрение, е оборудвано с отоплителна уредба, притежаваща одобрение на типа на ИКЕ, номерът на одобрението на типа и обозначенията на производителя на типа отоплителна уредба трябва да бъдат приложени към заявлението за одобрение на типа превозно средство
 3.1.6.
 Ако превозното средство, подлежащо на одобрение, е оборудвано с отоплителна уредба, която не притежава одобрение на типа на ИКЕ, на техническата служба се предоставя образец, представителен за типа, подлежащ на одобрение.
 3.2. Заявление за одобрение на тип отоплител
 3.2.1.
 Заявлението за одобрение на тип отоплител като компонент се подава от производителя на отоплителната уредба.
 3.2.2.
 То се придружава от посочените по-долу документи в три екземпляра и от следните данни:
 3.2.2.1.
 подробно описание на типа отоплителна уредба по отношение на нейната конструкция, размери, форма и съставни материали;
 3.2.2.2.
 чертежи на отоплителната уредба и на общото ѝ устройство
 3.2.3.
 образец на информационния документ е даден в приложение 1, част 1, допълнение 2.
 3.2.4.
 На техническата служба се предоставя образец на отоплителна уредба, представителна за подлежащия на одобрение тип.
 3.2.5.
 Образецът трябва да бъде ясно и незаличимо маркиран с търговското наименование или марка на заявителя и обозначението на типа.
 4. ОДОБРЕНИЕ
 4.1.
 Ако типът, представен за одобрение по реда на настоящото правило, отговаря на изискванията от съответната част(и) на настоящото правило, се издава одобрение на съответния тип.
 4.2.
 На всеки одобрен тип се присвоява номер на одобрението. Първите му две цифри (понастоящем 00 за правилото в първоначалния му вид) указват серията от изменения, включващи най-новите основни технически изменения, направени по правилото към момента


text:
на издаване на одобрение. Една и съща страна по договора не може да присвоява същия номер на друг тип превозно средство или отоплителна уредба, определени в настоящото правило.
 4.3.
 Страните по Спогодбата, прилагащи настоящото правило, биват уведомявани за всяко одобрение или, разширение на тип превозно средство съгласно настоящото правило, посредством, по целесъобразност, един от формулярите, които съответстват на образците от приложение 1, част 2 към настоящото правило.
 4.4.
 На всяко превозно средство, което съответства на одобрен по настоящото правило тип превозно средство, и на всеки отделно представен компонент, който съответства на одобрен по настоящото правило тип, на видно и леснодостъпно място, определено във формуляра за одобрение, се поставя оградена с окръжност буква „E“, следвана от отличителния номер на държавата, която е издала одобрението (2).
 4.5.
 В случай на одобрение на тип компонент — номерът на настоящото правило, следван от буква „R“, тире и номерът на одобрение съгласно точка 4.2.
 4.6.
 Ако даден тип съответства на тип, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, предписан в точка 4.2; В този случай номерът на правилото(правилата), по който(които) е издадено одобрение в държавата, издала одобрението по настоящото правило, се поставя(т) във вертикални колони отдясно на символа, предписан в точка 4.2.
 4.7.
 Маркировката за одобрение трябва да бъде ясна, четлива и незаличима.
 4.8.
 Маркировката за одобрение се поставя в близост до табелката с данни за превозното средство, поставена от производителя, или на тази табелка.
 4.9.
 Приложение 2 към настоящото правило дава примери за оформлението на маркировки за одобрение.
 5. ЧАСТ I: ОДОБРЕНИЕ НА ТИП ПРЕВОЗНО СРЕДСТВО ПО ОТНОШЕНИЕ НА ОТОПЛИТЕЛНАТА МУ УРЕДБА
 5.1. Определение
 За целите на част I от настоящото правило:
 5.1.1.
 „тип превозно средство по отношение на отоплителната уредба“ означава превозни средства, които не се различават по основни аспекти като принципа(ите) на функциониране на отоплителната уредба.
 5.2. Спецификации
 5.2.1.
 Отделението за пътници на всяко превозно средство трябва да бъде оборудвано с отоплителна уредба. Ако отделението за багаж също е оборудвано с отоплителна уредба, тя трябва да съответства на изискванията на настоящото правило.
 5.2.2.
 Отоплителната уредба на превозното средство, подлежащо на одобрение на типа, трябва да отговаря на техническите изисквания, предвидени в част II на настоящото правило.
 5.3. Изисквания относно монтирането в превозните средства на отоплители, работещи чрез изгаряне на гориво, електрически отоплители и отоплителни уредби с топлинна помпа
 5.3.1. Обхват
 5.3.1.1.
 При спазване на точка 5.3.1.2, отоплителите трябва да се монтират съгласно изискванията на точка 5.3.
 5.3.1.2.
 Смята се, че превозните средства от категория О, оборудвани с отоплители, работещи чрез изгаряне на течно гориво, отговарят на изискванията на точка 5.3.
 5.3.2. Местоположение на отоплителя
 5.3.2.1.
 Частите на каросерията и всеки друг съставен елемент, разположени в близост до отоплителя, трябва да бъдат предпазени от прекалено силна топлина и от опасността от замърсяване с гориво или масло.
 5.3.2.2.
 Отоплителят не трябва да създава опасност от пожар, дори в случай на прегряване. Това изискване се смята за изпълнено, ако инсталацията е на достатъчно разстояние от всички съседни части и


text:
има подходяща вентилация, като за изпълнението на това изискване се използват негорими материали или топлинни щитове
 5.3.2.3.
 В случай на превозни средства от категория M2 и M3 отоплителят, работещ чрез изгаряне на гориво, не трябва да бъде поставен в отделението за пътници. Въпреки това се допуска монтирането му в непропусклив корпус, който отговаря също така на условията, предвидени в точка 5.3.2.2.
 5.3.2.4.
 Етикетът, посочен в приложение 7, точка 4, или негово копие трябва да бъде поставен така, че да може да се чете лесно, когато отоплителят, работещ чрез изгаряне на гориво, е монтиран на превозното средство.
 5.3.2.5.
 Местоположението на отоплителя се избира, като се вземат всички разумни предпазни мерки за намаляване до минимум на рисковете от нараняване на пътниците и нанасяне на щети на личното имущество.
 5.3.3. Захранване с гориво на отоплителите, работещи чрез изгаряне на гориво
 5.3.3.1.
 Гърловината за пълнене с гориво не трябва да бъде разположена в отделението за пътници и трябва да бъде снабдена с херметично затваряща се капачка, която да предпазва от всякакво изтичане на гориво.
 5.3.3.2.
 В случай на отоплители, работещи чрез изгаряне на течни горива, когато захранването с гориво е различно от това на превозното средство, видът на използваното гориво и местоположението на гърловината за пълнене трябва да бъдат ясно указани.
 5.3.3.3.
 До гърловината трябва да бъде поставена бележка, уточняваща, че отоплителят трябва да бъде изключен, преди да бъде зареждан с гориво. Освен това в ръководството за употреба, предоставено от производителя, трябва да фигурират съответни инструкции за това.
 5.3.4. Уредба за отвеждане на изгорелите газове от отоплители, работещи чрез изгаряне на гориво
 5.3.4.1.
 Отворът за отвеждане на изгорелите газове трябва да бъде разположен така, че емисиите да не могат да навлизат във вътрешността на превозното средство през вентилаторите, отворите за горещ въздух или отворените прозорци.
 5.3.5. Вход за въздуха, използван за горенето в отоплителите, работещи чрез изгаряне на гориво
 5.3.5.1.
 Въздухът, използван за захранване на горивната камера на отоплителя, не трябва да бъде вземан от вътрешността на отделението за пътници на превозното средство.
 5.3.5.2.
 Входът за въздуха трябва да бъде поставен или предпазван така, че да не може да бъде запушен от замърсявания или багажи.
 5.3.6. Вход за въздуха, използван за отопление
 5.3.6.1.
 Въздухът, използван за отопление, може да бъде пресен или рециклиран и трябва да бъде вземан от място, което е чисто и в което да е невъзможен всякакъв риск от замърсяване с изгорели газове, идващи от двигателя, използван за задвижване на превозното средство, от отоплителя, работещ чрез изгаряне на гориво, или от всеки друг източник от превозното средство.
 5.3.6.2.
 Тръбопроводът за подаване на въздуха трябва да бъде предпазен чрез решетка или по друг адекватен начин.
 5.3.7. Изход на въздуха, използван за отопление
 5.3.7.1.
 Всеки въздуховод, служещ за насочването на горещия въздух във вътрешността на превозното средство, трябва да бъде поставен или предпазен така, че да не бъде възможно предизвикването на никакво нараняване или вреда при допир.
 5.3.7.2.
 Изходът за въздуха трябва да бъде поставен или предпазван така, че да не може да бъде запушен от багажи или замърсявания.
 5.3.8. Автоматично регулиране на


text:
отоплителната уредба, работеща чрез изгаряне на гориво
 5.3.8.1.
 Отоплителната уредба трябва да се изключва автоматично и захранването с гориво да прекъсва най-късно 5 секунди след спиране работата на двигателя на превозното средство. Ако вече е задействано ръчно управлявано устройство, отоплителната уредба може да продължи да функционира.
 6. ЧАСТ II: ОДОБРЕНИЕ НА ОТОПЛИТЕЛНА УРЕДБА ПО ОТНОШЕНИЕ НА БЕЗОПАСНОТО и ФУНКЦИОНИРАНЕ.
 6.1. Определения
 За целите на част II от настоящото правило:
 6.1.1.
 „отоплителна уредба“ означава всеки тип устройство, чието предназначение е повишаването на температурата във вътрешността на превозното средство, включително отделението за багаж;
 6.1.2.
 „отоплител, работещ чрез изгаряне на гориво“ означава устройство, пряко използващо течно или газообразно гориво, и което не използва отпадната топлина от двигателя, служещ за задвижване на превозното средство;
 6.1.3.
 „тип отоплител“ означава устройства, които не се различават по основни аспекти като:
 —
 захранване с енергия (напр. течно гориво или електроенергия),
 —
 топлопреносен флуид (напр. въздух или вода);
 —
 местоположението в превозното средство (напр. в отделението за пътници или в отделението за багаж).
 6.1.4.
 „отоплителна уредба чрез топлоотдаване“ означава всеки тип устройство, използващо отпадната топлина от двигателя, използван за задвижване на превозното средство, с цел повишаване на температурата във вътрешността на превозното средство и използващ като топлопреносен флуид вода, масло или въздух.
 6.1.5.
 „Електрически отоплител“ означава устройство, което използва електрическа енергия от бордови или външен източник за повишаване на температурата във вътрешността на превозното средство Електрическите устройства, които са монтирани в допълнение към основната отоплителна уредба и чиято функция не е да отопляват вътрешността на превозното средство, не се разглеждат като електрически отоплители съгласно настоящото правило. Например, електрическите устройства, монтирани в компоненти единствено с цел да загряват съответния компонент, не се разглеждат като електрически отоплители съгласно настоящото правило.
 6.1.6.
 „Отоплителна уредба с топлинна помпа“ означава всякакъв тип термодинамично отоплително устройство, за което се смята, че използва възобновяема енергия, която извлича топлина от даден вид среда (въздух или вода) с цел да я пренесе в друг вид среда, за да повиши температурата във вътрешността на превозното средство. Отоплителните уредби с топлинна помпа, които са монтирани в допълнение към основната отоплителна уредба и чиято основна функция не е отопляването на вътрешността на превозното средство, не се разглеждат като отоплителни уредби с топлинна помпа съгласно настоящото правило.
 6.2. Спецификации Общи въпроси
 Отоплителните уредби трябва да отговарят на следните изисквания:
 —
 затопленият въздух, навлизащ в отделението за пътници, не трябва да бъде по-замърсен от въздуха в мястото на навлизането му в превозното средство,
 —
 водачът и пътниците на превозното средство не трябва по време на движението на превозното средство да могат да влизат в съприкосновение с частите на превозното средство или с горещия въздух, които са в състояние да предизвикат изгаряния,
 —
 емисиите на изгорели газове от отоплителите, работещи чрез изгаряне на гориво, трябва да бъдат в допустими граници.
 Процедурите на изпитване за проверка на спазването на всяко от тези изисквания са посочени в приложения 4, 5 и 6.
 6.2.1.
 Таблицата, представена по-долу, указва приложенията, които се прилагат за всеки тип отоплителна уредба в рамките на всяка категория превозно средство:
 Отоплителна уредба
 Категория


text:
превозно средство
 Приложение 4
 Качество на въздуха
 Приложение 5
 Температура
 Приложение 6
 Изгорели газове
 Приложение 8
 Безопасност при ВПГ
 Топлина, отдадена от двигателя — вода
 M
 N
 O
 Топлина, отдадена от двигателя — въздух
 Вж. Забележка 1
 M
 Да
 Да
 N
 Да
 Да
 O
 Топлина, отдадена от двигателя — масло
 M
 Да
 Да
 N
 Да
 Да
 O
 Отоплител с газообразно гориво
 Вж. Забележка 2
 M
 Да
 Да
 Да
 Да
 N
 Да
 Да
 Да
 Да
 O
 Да
 Да
 Да
 Да
 Отоплител с газообразно гориво
 Вж. Забележка 2
 M
 Да
 Да
 Да
 N
 Да
 Да
 Да
 O
 Да
 Да
 Да
 Електрически отоплител
 Вж. Забележка 2
 M
 Да
 N
 Да
 O
 Да
 Топлинна помпа
 M
 Да
 Да
 N
 Да
 Да
 O
 Да
 Да
 Забележка 1: Отоплителни уредби, които съответстват на изискванията на приложение 3, се освобождават от изискванията за изпитване.
 Забележка 2: Смята се, че отоплители, поставени извън отделението за пътници и използващи вода като топлопреносен флуид, съответстват на приложения 4 и 5.
 6.3. Спецификации: Отоплители, работещи чрез изгаряне на гориво
 Допълнителните изисквания за отоплители, работещи чрез изгаряне на гориво, са посочени в приложение 7.
 7. ПРОМЯНА И РАЗШИРЕНИЕ НА ОДОБРЕНИЕ НА ТИП ПРЕВОЗНО СРЕДСТВО ИЛИ КОМПОНЕНТ
 7.1.
 Органът по одобряване на типа, одобрил типа, се уведомява за всяка промяна на типа. Тогава този орган може:
 7.1.1.
 да прецени, че е малко вероятно направените промени да оказват съществено неблагоприятно въздействие и че при всички положения превозното средство или компонентът продължават да съответстват на изискванията; или
 7.1.2.
 да изиска протокол за допълнително изпитване от техническата служба, отговаряща за провеждане на изпитванията.
 7.2.
 Потвърждение или отказ на одобрение, посочващо промените, се съобщава по процедурата, посочена в точка 4.3, на страните по Спогодбата, прилагащи настоящото правило.
 7.3.
 Компетентният орган, който издава разширение на одобрението, присвоява сериен номер на това разширение и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, който съответства на образеца от приложение 1, част 2, съответно допълнение 1 или 2 към настоящото правило.
 8. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 8.1.
 Превозните средства и компоненти, одобрени по настоящото правило, трябва да бъдат произведени така, че да съответстват на одобрения тип, като отговарят на изискванията, изложени в точки 5 и 6 по- горе.
 8.2.
 Компетентният орган, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрението, издадено по отношение на тип превозно средство съгласно настоящото правило, може да бъде отнето, ако не са спазени изискванията, определени в точки 5 и 6 по-горе.
 9.2.
 Ако страна по Спогодбата, прилагаща настоящото правило, отнеме издадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 1, част 2, допълнение 1 или 2 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако


text:
титулярят на одобрението прекрати напълно производството на тип превозно средство или компонент по настоящото правило, той уведомява за това органа, издал одобрението. При получаване на съответното уведомление, посоченият орган на свой ред уведомява за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 1, част 2, допълнение 1 или 2 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА ОРГАНИТЕ ПО ОДОБРЯВАНЕ НА ТИПА.
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на органите по одобряване на типа, издаващи одобрение и на които се изпращат формулярите, удостоверяващи одобрение, разширение, отказ или отнемане на одобрение, издадени в други страни.
 (1) Както е определено в Консолидираната резолюция относно конструкцията на превозните средства (R.E.3), документ ECE/TRANS/WP.29/78/Rev.6, точка 2. —
 http://www.unece.org/trans/main/wp29/wp29wgs/wp29gen/wp29resolutions.html
 (2) Отличителните номера на страните по Спогодбата от 1958 г. са посочени в приложение 3 към Консолидираната резолюция относно конструкцията на превозните средства (R.E.3), документ ECE/TRANS/WP.29/78/Rev. 6, приложение 3 —
 http://www.unece.org/trans/main/wp29/wp29wgs/wp29gen/wp29resolutions.html
 ПРИЛОЖЕНИЕ 1
 ЧАСТ 1
 ДОПЪЛНЕНИЕ 1
 ОБРАЗЕЦ НА ИНФОРМАЦИОНЕН ДОКУМЕНТ
 (за тип превозно средство в съответствие с точка 4.3 от правилото относно одобрение на типа на ИКЕ на отоплителна уредба и на превозно средство по отношение на отоплителната му уредба)
 Ако отоплителната уредба или нейните съставни части имат електронни устройства за управление, трябва да бъде предоставена информация за експлоатационните им характеристики.
 0. ОБЩИ ВЪПРОСИ
 0.1.
 Марка (търговско наименование на производителя): ...
 0.2.
 Тип и общо търговско описание(я): ...
 0.3.
 Средства за идентифициране на типа, ако са маркирани на превозното средство: ...
 0.4.
 Местоположение на съответната маркировка: ...
 0.5.
 Категория превозно средство (1): ...
 0.6.
 Име и адрес на производителя: ...
 0.7.
 Адрес(и) на монтажното(ите) предприятие(я): ...
 1. Общи конструктивни характеристики на превозното средство
 1.1.
 Снимки и/или чертежи на представително превозно средство:
 2. ДВИГАТЕЛ
 2.1.
 Кодов номер на двигателя, даден от производителя: ...
 (маркиран върху двигателя или други средства за идентифициране)
 2.2.
 Принцип на действие: принудително запалване/със самовъзпламеняване под действието на сгъстяване, четиритактов/двутактов (2)
 2.3.
 Брой и разположение на цилиндрите: ...
 2.4.
 Максимална полезна мощност: ...kW при ...min-1
 (стойност, заявена от производителя)
 2.5.
 Охладителна система (течно охлаждане/въздушно охлаждане) (2)
 2.6.
 Номинална настройка на механизма за регулиране на температурата на двигателя: ...
 2.7.
 Турбозахранване: Да/Не (2)
 2.7.1.
 Тип(ове) ...
 2.7.2.
 Описание на системата (напр. налягане при максимално нагнетяване: ... kPa, изпускателен клапан, ако има такъв)
 3. КАРОСЕРИЯ
 3.1.
 Кратко описание на превозното средство по отношение на отоплителната уредба, ако отоплителната уредба използва топлината на охлаждащата течност на двигателя: ...
 3.2.
 Кратко описание на типа превозно средство по отношение на отоплителната уредба, ако тя използва охлаждащия въздух или отработилите газове на двигателя като топлинен източник, включително: ...
 3.2.1.
 Схема на отоплителната уредба, показваща нейното местоположение в превозното средство: ...
 3.2.2.
 Общ чертеж на топлообменника, в случай на отоплителни уредби, използващи за отопление отработили газове, или на частите, в които се извършва топлообменът (за отоплителни уредби, използващи като


text:
топлоизточник охлаждащия въздух на двигателя): ...
 3.2.3.
 Чертеж с разрез на топлообменника или съответно на частите, в които се извършва топлообменът, като се посочват дебелината на стените, използваните материали и характеристиките на повърхността: ...
 3.2.4.
 Спецификации за други основни компоненти на отоплителната уредба, като например вентилатора, по отношение на начина на производството им и техническите данни:...
 3.3.
 Кратко описание на типа превозно средство по отношение на отоплителната уредба, работеща чрез изгаряне на гориво, и по отношение на автоматичното регулиране: ...
 3.3.1.
 общ чертеж на отоплителя, работещ чрез изгаряне на гориво, на системата за въздухоподаване, на системата за отвеждане на изгорелите газове, на горивния резервоар, на системата за горивоподаване (включително вентилите) и на електрическите връзки, като се посочва положението им в превозното средство.
 3.4.
 Максимален разход на електроенергия: ... kW
 ДОПЪЛНЕНИЕ 2
 ОБРАЗЕЦ НА ИНФОРМАЦИОНЕН ДОКУМЕНТ
 (за тип отоплителна уредба в съответствие с точка 4.3 от правилото относно одобрение на типа на ИКЕ на отоплителна уредба по отношение на безопасното ѝ функциониране)
 Ако отоплителната уредба или нейните съставни части имат електронни устройства за управление, трябва да бъде предоставена информация за експлоатационните им характеристики.
 1. ОБЩИ ВЪПРОСИ
 1.1.
 Марка (търговско наименование на производителя): ...
 1.2.
 Тип и общо търговско описание(я): ...
 1.3.
 Име и адрес на производителя: ...
 1.4.
 В случай на компоненти — местоположение и начин на поставяне на маркировката за одобрение на ИКЕ: ...
 1.5.
 Адрес(и) на монтажното(ите) предприятие(я) ...
 2. ОТОПЛИТЕЛ, РАБОТЕЩ ЧРЕЗ ИЗГАРЯНЕ НА ГОРИВО (АКО ИМА ТАКЪВ)
 2.1.
 Марка (търговско наименование на производителя): ...
 2.2.
 Тип и общо търговско описание(я): ...
 2.3.
 Средства за идентифициране на типа, ако са маркирани на отоплителната уредба: ...
 2.4.
 Местоположение на съответната маркировка: ...
 2.5.
 Име и адрес на производителя: ...
 2.6.
 Адрес(и) на монтажното(ите) предприятие(я): ...
 2.7.
 Пробно налягане (в случай на отоплител, работещ чрез изгаряне на гориво, захранван с втечнен нефтен газ или еквивалентно гориво, се отбелязва налягането в точката на щуцера, служещ за навлизане на газа, използван за произвеждане на топлина): ...
 2.8.
 Подробно описание, общи чертежи и инструкция за монтаж на отоплителя, работещ чрез изгаряне на гориво, и всичките му компоненти: ...
 ЧАСТ 2
 ДОПЪЛНЕНИЕ 1
 СЪОБЩЕНИЕ
 (Максимален формат: A4 (210 × 297 mm)
 (3)
 Издадено от:
 наименование на административния орган:
 ...
 ...
 относно (4):
 Издадено одобрение
 Разширено одобрение
 Отказано одобрение
 Отнето одобрение
 Окончателно прекратяване на производството
 на тип превозно средство съгласно Правило No 122
 Одобрение No ...
 Разширение No ...
 Основание за разширението: ...
 РАЗДЕЛ I
 ОБЩИ ВЪПРОСИ
 1.1.
 Марка (търговско наименование на производителя): ...
 1.2.
 Тип: ...
 1.3.
 Средства за идентифициране на типа, ако са маркирани на превозното средство/компонента/обособения технически възел (4) (5): ...
 1.3.1.
 Местоположение на съответната маркировка: ...
 1.4.
 Категория превозно средство (6): ...
 1.5.
 Име и адрес на производителя: ...
 1.6.
 Местоположение на маркировката за одобрение на ИКЕ: ...
 1.7.
 Адрес(и) на монтажното(ите) предприятие(я): ...
 РАЗДЕЛ II
 1.
 Допълнителна информация (ако е необходимо):
 2.
 Техническа служба, отговаряща за провеждане на изпитванията:
 3.
 Дата на протокола от изпитването: ...
 4.
 Номер на протокола от изпитването: ...
 5.
 Забележки (ако има такива): ...
 6.


text:
Място: ...
 7.
 Дата: ...
 8.
 Подпис: ...
 9.
 Приложен е индекс на информационното досие, депозирано в одобряващия орган, което може да бъде получено при поискване.
 10.
 Превозното средство е одобрено съгласно изискванията на приложение 9 (ADR): Да/Не (4).
 ДОПЪЛНЕНИЕ 2
 СЪОБЩЕНИЕ
 (Максимален формат: A4 (210 mm × 297 mm)
 (7)
 Издадено от:
 наименование на административния орган:
 ...
 ...
 относно (8):
 Издадено одобрение
 Разширено одобрение
 Отказано одобрение
 Отнето одобрение
 Окончателно прекратяване на производството
 на тип компонент съгласно Правило No 122
 Одобрение No ...
 Разширение No ...
 Основание за разширението: ...
 РАЗДЕЛ I
 ОБЩИ ВЪПРОСИ
 1.1.
 Марка (търговско наименование на производителя) : ...
 1.2.
 Тип: ...
 1.3.
 Средства за идентифициране на типа, ако са маркирани на устройството (9): ...
 1.3.1.
 Местоположение на съответната маркировка: ...
 1.4.
 Име и адрес на производителя: ...
 1.5.
 Местоположение на маркировката за одобрение на ИКЕ: ...
 1.6.
 Адрес(и) на монтажното(ите) предприятие(я) : ...
 РАЗДЕЛ II
 1.
 Допълнителна информация (ако е необходимо):
 2.
 Техническа служба, отговаряща за провеждане на изпитванията: ...
 ...
 3.
 Дата на протокола от изпитването: ...
 4.
 Номер на протокола от изпитването: ...
 5.
 Забележки (ако има такива: ...
 6.
 Място: ...
 7.
 Дата: ...
 8.
 Подпис: ...
 9.
 Приложен е индекс на информационното досие, депозирано в одобряващия орган, което може да бъде получено при поискване.
 (1) Както е определено в Консолидираната резолюция относно конструкцията на превозните средства (R.E.3), документ ECE/TRANS/WP.29/78/Rev.6, точка. 2
 (2) Ненужното се зачерква.
 (3) Отличителен номер на страната, която е издала, разширила, отказала или отнела одобрението (вж. разпоредбите относно одобрението в правилото).
 (4) Ненужното се зачерква.
 (5) Ако средствата за идентифициране на типа съдържат знаци, които не засягат описанието на типа превозно средство, компонент или обособен технически възел, обхванати в настоящия информационен документ, тези знаци трябва да се отбележат в документацията със символа „?“ (напр. ABC??123??)
 (6) Както е определено в Консолидираната резолюция относно конструкцията на превозните средства (R.E.3.), документ ECE/TRANS/WP.29/78/Rev.6, точка 2.
 (7) Отличителен номер на страната, която е издала, разширила, отказала или отнела одобрението (вж. разпоредбите относно одобрението в правилото).
 (8) Ненужното се зачерква.
 (9) Ако средствата за идентифициране на типа съдържат знаци, които не засягат описанието на типа превозно средство, компонент или обособен технически възел, обхванати в настоящия информационен документ, тези знаци трябва да се отбележат в документацията със символа „?“ (напр. ABC??123??).
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 ОБРАЗЕЦ А
 (Вж. точка 4.5 от настоящото правило)
 a = 8 mm (минимум)
 Горепоказаната маркировка за одобрение, поставена на отоплителна уредба, показва, че съответният тип компонент е одобрен по отношение на неговите конструктивни характеристики в Нидерландия (E 4) съгласно Правило No 122 с одобрение No 002439. Номерът на одобрението указва, че одобрението е издадено съгласно изискванията на Правило No 122 в първоначалния му вид.
 ОБРАЗЕЦ Б
 (Вж. точка 4.4 от настоящото правило)
 a = 8 mm (минимум)
 Горепоказаната маркировка за одобрение, поставена на превозно средство, показва, че съответният тип превозно средство е одобрен по отношение на неговата отоплителна уредба(уредби) за клас III в Нидерландия (E4) съгласно Правило No 122. Номерът 00 указва, че одобрението е издадено съгласно